**KAIVOSVASTUUJÄRJESTELMÄ**

**ARVIOINTIPERUSTEET**

# Rikastushiekan hallinnan arviointityökalu

## Johdanto

Tätä asiakirjaa voidaan käyttää työkaluna, jonka avulla yhtiöt voivat arvioida tuotantolaitoksillaan rikastushiekan ja muiden kaivosalueella allastettujen, prosessissa muodostuvien sakkojen, hallinnan tasoa tuotantolaitoskohtaisesti. Rikastushiekan hallinnan tason kehitystä seurataan tämän arviointityökalun mukaisesti viiden tuloskriteerin avulla. Keskeiset tuloskriteerit voidaan erottaa toisistaan ja toiminnan kehitystä voidaan seurata vuosittain. Arviointityökalun noudattaminen myös yhdenmukaistaa yhtiöissä tehtäviä rikastushiekan käsittelyä ja hallintaa koskevia arviointeja. Lisäksi tämän työkalun tarkoituksena on mahdollistaa yhtiön toiminnan ulkoinen tarkastus.

## Rikastushiekan hallinnan toteutuksen arviointi

Yhtiö on tietoinen rikastushiekan käsittelyalueiden aiheuttamista riskeistä ja ympäristövastuun merkityksestä johtamisessa.

***Mikä on rikastushiekka-alue***

*Rikastushiekka-alue ”sisältää kaikki rikastushiekan (ja muiden prosessisakkojen) patoamiseen ja käsittelyyn liittyvät rakenteet, osat ja laitteet, kuten padot ja altaat sekä muut niihin liittyvät laitokset ja tarpeiston.”*

Arviointityökalun tarkoituksena on tuloskriteerien avulla opastaa yhtiöitä rikastushiekan käsittelyyn ja hallintaan liittyvässä suunnittelussa ja toteutuksessa.

Arvioinnin tulisi:

* auttaa yhtiöitä kehittämään valmiuksiaan toimintansa seuraamiseen ja parantamiseen
* luoda perusta yhtiön toiminnan auditoinnille.

Vastuujärjestelmän mukaisesti tehtävässä hallintajärjestelmän arvioinnissa on käytettävä ammatillista harkintaa ja arviointityökalun soveltaminen edellyttää, että arvioinnin toteuttajalla on riittävä asiantuntemus arvioitavasta aihepiiristä ja hallintajärjestelmien arvioinnista. Arviointia toteutettaessa huomioidaan työnantajan ja henkilöstön välinen yhteistoiminta. Arviointityökalu itsessään ei takaa rikastushiekan hallinnan tehokkuutta mutta sen avulla voidaan mitata toiminnan tasoa. Asiakirjan liitteenä on itsearvioinnin tarkistuslista (liite 2).

## Tuloskriteerit

Rikastushiekan hallintaan on määritelty seuraavat viisi tuloskriteeriä

1. Rikastushiekan hallinnan toimintaperiaatteet ja sitoumus
2. Rikastushiekan hallintajärjestelmä
3. Johdon ja henkilöstön vastuiden määrittely rikastushiekan hallinnan osalta
4. Rikastushiekan hallinnan vuosikatselmus
5. Rikastushiekan hallinnan käsikirja

Kullekin tuloskriteerille on määritelty viisi toiminnan tasoa. Toiminnan taso määritellään arviointiperusteiden avulla. Arvioijan tulee arvioida täyttääkö yhtiö ja sen toimipaikan/tuotantolaitoksen toiminta tuloskriteerien arviointiperustevaatimukset vastaamalla itsearvioinnin tarkastuslistan kysymyksiin. Kaikkien yhtiöiden oletetaan noudattavan lainsäädännön ja viranomaisten vaatimuksia.

Alla olevissa taulukoissa on esitetty kunkin tuloskriteerin arviointiperusteet, joiden avulla arvioija voi todentaa asianmukaisen suoritustason (tasot C-AAA). Arviointia suorittaessaan arvioijan tulee huomioida, että kaikki viisi tuloskriteeriä täydentävät toisiaan. Toiminnan taso määräytyy kriteerien vaatimusten täyttymisen perusteella.

Jos toiminnan osa-alue tai tuloskriteeri ei ole relevantti, arvioinniksi on merkittävä ”ei sovellu” (ei sov.). Kunkin tuloskriteerin osalta voidaan päätyä vain yhteen suoritusta kuvaavaan tasoon, joka määräytyy alimman vaatimukset täyttävän tason mukaan. Kaikkien kyseisen tason perusteiden ja sitä alempien tasojen perusteiden on täytyttävä. Rikastushiekan hallinnan yleinen taso määräytyy alimman saavutetun tason mukaan.

**Jokaisen yhtiön tavoitteena on saavuttaa vähintään tason A-luokitus ja pyrkiä toimintansa jatkuvaan parantamiseen.**

Rikastushiekan hallinnan arviointityökalu on lähtökohtaisesti tarkoitettu toiminnassa oleville tai hankevaiheessa oleville yhtiöille (esim. kannattavuusselvitys meneillään).

## Tuotantolaitoskohtaiset arvioinnit

Yhtiön odotetaan arvioivan ja raportoivan rikastushiekan hallinnan tuloskriteerit jokaisen toimipaikan/tuotantolaitoksen osalta. Tuloskriteerien arviointia suunniteltaessa tulee huomioida eri kaivostoiminnan harjoittajien organisaatiorakenne, koska yhtiöt saattavat luokitella tuotantolaitoksiaan ja rajata toimipaikkojaan eri tavoin. Tässä arviointityökalussa keskitytään erityisesti Suomessa toimiviin yhtiöihin ja niiden toimipaikkoihin sekä tuotantolaitoksiin.

Tuotantolaitoskohtaisen raportoinnin on todettu olevan luotettavin, informatiivisin ja hyödyllisin toiminnan arviointitapa.

## Arviointiprosessi

On suositeltavaa, että arviointi sisältää haastatteluja, keskusteluja sekä asiakirjojen tarkasteluja. Arviointiin tulee osallistua toimipaikan tai tuotantolaitoksen sekä johdon että tuotanto- ja asiantuntijahenkilöstön edustajia. Arviointi edellyttää tarkastustoiminnan sekä hallintajärjestelmien arvioinnin tuntemusta sekä osaamista ja kokemusta rikastushiekan käsittelystä ja hallinnasta. Kunkin tuloskriteerin osalta voidaan päätyä vain yhteen suoritusta kuvaavaan tasoon, jos kaikki kyseisen tason perusteet ja kaikki sitä alempien tasojen perusteet täyttyvät. Raportoinnissa ei voida käyttää tasojen välisiä arviointeja (esim. B+).

Jos hankkeeseen osallistuu kaksi osapuolta, kuten yhteisyrityksessä, osapuolia kehotetaan keskustelemaan keskenään siitä, kuka arvioinnin tekee ja tehdäänkö arviointi yhdessä vai erikseen niin, että tulokset kuvaavat osaltaan kummankin yhtiön toimintoja.

**Arviointityökalun rakenne**

Arviointityökalussa esitetään kunkin tuloskriteerin osalta:

* tarkoitus, joka ilmaisee tuloskriteerin tavoitteen
* arviointiperusteet jokaiselle toiminnan tasolle (C-AAA)
* ohjeita, jotka auttavat arvioijaa ymmärtämään kunkin tuloskriteerin yleisen soveltamisalan ja jotka toimivat myös viitekehyksenä arviointihaastatteluja ja asiakirjojen tarkasteluja suoritettaessa yhtiön ja tuotantolaitoksen arvioinneissa.
* usein esitettyjä kysymyksiä (FAQ, frequently asked questions), joiden avulla annetaan lisätietoja esimerkiksi keskeisten termien määritelmistä ja vastauksia yleisimpiin kysymyksiin.

## TULOSKRITEERI 1

## RIKASTUSHIEKAN HALLINNAN TOIMINTAPERIAATTEET JA SITOUMUS

## Tarkoitus:

Varmistaa, että yhtiöt ovat laatineet rikastushiekan hallinnan toimintaperiaatteet ja sitoumuksen, joissa ilmaistaan yhtiön rikastushiekan käsittelyyn liittyvä tahtotila, sitoumukset ja periaatteet.

|  |
| --- |
| **Tuloskriteeri 1****Rikastushiekan hallinnan toimintaperiaatteet ja sitoumus** **TULOSKRITEERIN ARVIOINTIPERUSTEET** |
| **Taso** | **Arviointiperuste** |
| **C** | Toiminta on Suomen lainsäädännön mukaista. Toimipaikalla ei ole dokumentoituja rikastushiekan hallinnan toimintaperiaatteita ja sitoumusta.Toimipaikan yleisten ohjeiden oletetaan kattavan myös rikastushiekan hallinnan toimintaperiaatteet ja sitoumuksen, mutta yleisissä ohjeissa ei nimenomaisesti käsitellä rikastushiekan hallintaa. |
| **B** | Toimipaikalla on rikastushiekan hallinnan toimintaperiaatteet, mutta ne eivät ole kaivosvastuujärjestelmän rikastushiekan hallintaa koskevien toimintaperiaatteiden mukaisia tai ne ovat vasta valmisteilla. |
| **A** | Toimintaperiaatteet ja sitoumus on otettu käyttöön, toimiva johto on vahvistanut ne, ja ne on otettu huomioon myös resurssoinnissa. Toimintaperiaatteista on tiedotettu työntekijöille. Rikastushiekan hallintaan liittyvät työntekijät, urakoitsijat ja konsultit ymmärtävät roolinsa ja vastuunsa.Sisäisessä auditoinnissa on vahvistettu, että rikastushiekan hallinnan toimintaperiaatteet ja sitoumus ovat kaivosvastuujärjestelmän rikastushiekan hallintaa koskevien toimintaperiaatteiden mukaiset ja johdon vahvistamat.  |
| **AA** | Riippumattomassa ulkoisessa auditoinnissa on vahvistettu, että tason A vaatimukset täyttyvät.  |
| **AAA** | Riippumattomassa ulkoisessa auditoinnissa on arvioitu myös toimintaperiaatteiden ja sitoumuksen soveltamisen tehokkuus.  |

|  |
| --- |
| **Rikastushiekan hallinnan toimintaperiaate ja sitoumus** **USEIN ESITETTYJÄ KYSYMYKSIÄ** |
| **NRO LIITTEESSÄ 1.** | **KYSYMYS** | **SIVU** |
| [1](#_bookmark9) | [Onko rikastushiekan hallinnan toimintaperiaatteen oltava erillinen asiakirja?](#_bookmark10) | [Ks. sivu](#_bookmark8) 13 |
| [2](#_bookmark11) | [Voidaanko yhtiötason asiakirjoja käyttää sitoutumisen osoittamiseen?](#_bookmark12) | [Ks. sivu](#_bookmark11) 13 |
| [5](#_bookmark18) | [Mitä ”auditoinnilla” tarkoitetaan?](#_bookmark19) | [Ks. sivu](#_bookmark18) 14 |
| [6](#_bookmark20) | [Voiko yhtiö tai tuotantolaitos saavuttaa tason AAA läpäistyään ulkoisen](#_bookmark21) [auditoinnin, vaikka yhtiössä tai toimipaikalla ei olisi suoritettu tason AA sisäistä auditointia](#_bookmark21)? | [Ks. sivu](#_bookmark20) 14 |
| [7](#_bookmark22) | [Mitä jos yhtiön tai tuotantolaitoksen auditointi osoittaa,](#_bookmark23) [ettei yhtiö tai toimipaikka täytä arviointiperusteita?](#_bookmark23) | [Ks. sivu 1](#_bookmark22)4 |
| [9](#_bookmark28) | [Mitä ”tehokas soveltaminen” tarkoittaa?](#_bookmark29) | [Ks. sivu 1](#_bookmark28)6 |
| [1](#_bookmark32)1 | [Mitä ”riippumaton” tarkoittaa?](#_bookmark33) | [Ks. sivu 1](#_bookmark32)6 |
| 12 | Mitä ”johdon vastuu” tarkoittaa”? | Ks. sivu 16 |
| 13 | Mitä ”vastuu” tarkoittaa? | Ks. sivu 16 |
| Rikastushiekan hallinnan toimintaperiaatteet ja sitoumus OHJEET ARVIOIJALLEMääritä haastattelujen ja asiakirjojen tarkastelun avulla seuraavat seikat:* Onko yhtiö laatinut kaivosvastuujärjestelmän mukaiset rikastushiekan hallintaa koskevat toimintaperiaatteet ja sitoumuksen ja päivitetäänkö niitä?
* Heijastavatko toimintaperiaatteet ja sitoumus toimivan johdon todellisia sitoumuksia ja näkemyksiä, jotka koskevat rikastushiekan hallintaa?
* Onko työntekijöille tiedotettu toimintaperiaatteista?
* Tuntevatko rikastushiekan hallintaan liittyvät esimiehet, työntekijät, urakoitsijat ja konsultit toimintaperiaatteet ja sitoumuksen? Ymmärtävätkö he roolinsa ja vastuunsa?
* Toteutetaanko toimintaperiaatteita ja näkyykö tämä budjetissa ja resurssienjaossa?
* Kuinka esimiesten ja työntekijöiden tiedot toimintaperiaatteista ylläpidetään? Selvitä myös käytettävät keinot.
* Sisältyykö rikastushiekan seurannan ja hallinnan parantaminen toimintaperiaatteisiin?
* Mitä auditointi- tai arviointiprosesseja toimipaikalla on käytössä sen varmistamiseksi, että toimintaperiaatteet ja sitoumus ovat kaivosvastuujärjestelmän vaatimusten mukaiset?
* Onko viimeksi kuluneiden kolmen vuoden aikana tehty rikastushiekan hallinnan toimintapaperiaatteita ja sitoumusta koskeva sisäinen tai ulkoinen auditointi?
 |

### TULOSKRITEERI 2

### RIKASTUSHIEKAN HALLINTAJÄRJESTELMÄ

### Tarkoitus:

Varmistaa, että yhtiöillä on käytössä ohjeistuksen[[1]](#footnote-1) mukainen rikastushiekan hallintajärjestelmä. Järjestelmä sisältää puitteet riskien arvioinnille, tavoitteiden asettamiselle, sidosryhmien kuulemiselle, tavoitteiden saavuttamiseen tähtäävien toimien toteuttamiselle, vastuiden määrittelylle ja varmistusprosesseille.

|  |
| --- |
| **Tuloskriteeri 2****Rikastushiekan hallintajärjestelmä****TULOSKRITEERIN ARVIOINTIPERUSTEET** |
| **Taso** | **Arviointiperuste** |
| **C** | Toiminta on Suomen lainsäädännön mukaista. Toimipaikalla ei ole kehitetty tai otettu käyttöön virallista rikastushiekan hallintajärjestelmää. |
| **B** | Rikastushiekan hallintajärjestelmä on otettu käyttöön, mutta se ei ole ohjeistuksen1 mukainen tai toimipaikan rikastushiekan hallintakäytännöt eivät vastaa ohjeistuksen mukaisia käytäntöjä.  |
| **A** | Ohjeistuksen mukainen1 rikastushiekan hallintajärjestelmä on laadittu ja otettu käyttöön. Järjestelmän laadinnassa on kuultu keskeisiä sidosryhmiä. Sisäisessä auditoinnissa on vahvistettu, että rikastushiekan hallintajärjestelmän toteutus on ohjeistuksen1 mukainen. |
| **AA** | Riippumattomassa ulkoisessa auditoinnissa on vahvistettu, että rikastushiekan hallintajärjestelmän toteutus on ohjeistuksen1 mukainen. |
| **AAA** | Riippumattomassa ulkoisessa auditoinnissa on arvioitu myös hallintajärjestelmän soveltamisen tehokkuus sekä toimintojen jatkuva kehittäminen.  |

|  |
| --- |
| Rikastushiekan hallintajärjestelmä USEIN ESITETTYJÄ KYSYMYKSIÄ |
| **NRO LIITTEESSÄ 1.** | **KYSYMYS** |  **SIVU** |
| [3](#_bookmark13) | [Mitä sidosryhmien kuulemisella tarkoitetaan?](#_bookmark14) | [Ks. sivu 1](#_bookmark13)3 |
| [4](#_bookmark16) | [Voiko tuotantolaitoksella olla tehokas rikastushiekan hallintajärjestelmä](#_bookmark17) [ilman rikastushiekan hallinnan toimintaperiaatteita?](#_bookmark17) | Ks. sivu 14 |
| [5](#_bookmark18) | [Mitä ”auditoinnilla” tarkoitetaan?](#_bookmark19) | [Ks. sivu 1](#_bookmark18)4 |
| [6](#_bookmark20) | [Voiko yhtiö tai tuotantolaitos saavuttaa tason AA tai AAA läpäistyään ulkoisen](#_bookmark21) [auditoinnin, vaikka yhtiössä tai toimipaikalla ei olisi suoritettu tason A sisäistä auditointia](#_bookmark21)? | [Ks. sivu 1](#_bookmark20)4 |
| [7](#_bookmark22) | [Mitä jos yhtiön tai tuotantolaitoksen auditointi osoittaa,](#_bookmark23) [ettei yhtiö tai toimipaikka täytä arviointiperusteita?](#_bookmark23) | [Ks. sivu 1](#_bookmark22)4 |
| [8](#_bookmark24) | [Mikä on sidosryhmä?](#_bookmark25) | [Ks. sivu 1](#_bookmark24)5 |
| 9 | [Mitä tehokas soveltaminen tarkoittaa?](#_bookmark29) | [Ks. sivu 1](#_bookmark28)6 |
| 10 | [Mikä on ”järjestelmä”?](#_bookmark31) | [Ks. sivu 1](#_bookmark30)6 |
| [11](#_bookmark32) | [Mitä ”riippumaton” tarkoittaa?](#_bookmark33) | [Ks. sivu 1](#_bookmark32)6 |
| Rikastushiekan hallintajärjestelmä OHJEET ARVIOIJALLEMääritä haastattelujen ja asiakirjojen tarkastelun avulla seuraavat seikat:* Onko ohjeistuksen1 mukainen rikastushiekan hallintajärjestelmä otettu käyttöön?
* Onko keskeisiä sidosryhmiä kuultu rikastushiekan hallintajärjestelmän kehittämisessä?
* Mitä auditointiprosesseja toimipaikalla on käytössä sen varmistamiseksi, että rikastushiekan hallintajärjestelmä on ohjeen1 mukainen?
* Onko viimeksi kuluneiden kolmen vuoden aikana suoritettu rikastushiekan hallintajärjestelmää koskeva sisäinen tai ulkoinen auditointi?
 |

### TULOSKRITEERI 3

### RIKASTUSHIEKAN HALLINNAN VASTUUVELVOLLISUUDEN JA VASTUIDEN MÄÄRITTELY

### Tarkoitus:

Varmistaa, että rikastushiekan hallintaa koskeva johdon vastuu on selkeästi määritelty ja osoittaa, että rikastushiekan käsittelyalueiden asianmukainen hallinta on merkityksellinen yhtiön liiketoiminnalle ja maineelle. Tällä tuloskriteerillä varmistetaan, että yhtiössä on johtaja, joka on vastuussa siitä, että yhtiöllä on asianmukainen järjestelmä rikastusjätteiden vastuulliseen hallintaan. Johtajan odotetaan delegoivan velvoitteita rikastushiekan käsittelystä, budjettiasioista ja muista rikastushiekkaan liittyvistä toiminnoista tuotantohenkilöstölle ja/tai pääkonttorin henkilökunnalle, mutta olevan viime kädessä tilivelvollinen rikastushiekan hallinnasta ja sen seurauksista.

|  |
| --- |
| **Tuloskriteeri 3****Rikastushiekan hallinnan vastuuvelvollisuuden ja vastuiden määrittely****TULOSKRITEERIN ARVIOINTIPERUSTEET**  |
| **Taso** | **Arviointiperuste** |
| **C** | Rikastushiekan hallinnalle ei ole virallisesti nimetty vastuuvelvollista johtajaa. Vastuu rikastushiekkaan liittyvistä asioista ja tuloksista on kuitenkin delegoitu kaivannaisjäteasetuksen 6 § sekä ympäristönsuojelulain 115 § ja jätelain 141 § mukaisesti. |
| **B** | Yksi laitoksen johtajista on nimetty virallisesti vastuuseen rikastushiekan käsittelystä ja hallinnasta. Velvoitteita rikastushiekkaan liittyvistä käytännön asioista ja tuloksista ei ole delegoitu virallisesti. |
| **A** | Sisäisessä auditoinnissa on vahvistettu, että rikastushiekan hallinnalle on virallisesti nimetty vastuuvelvollinen johtajarikastushiekan hallintajärjestelmän toteutusta ja raportointia koskeva vastuu, budjettivalta ja vastuuvelvollisuus on ohjeistuksen[[2]](#footnote-2) mukaisesti delegoitu virallisesti tuotantohenkilöstölle ja/tai pääkonttorin henkilökunnalle. |
| **AA** | Riippumattomassa ulkoisessa auditoinnissa on vahvistettu: vastuiden ja velvollisuuksien osoittaminen johtajallerikastushiekan hallintajärjestelmän toteutusta ja raportointia koskevan vastuun, budjettivallan ja vastuuvelvollisuuden virallinen delegointi ohjeistuksen2 mukaisesti tuotantohenkilöstölle ja/tai pääkonttorin henkilökunnalle. |
| **AAA** | Riippumattomassa ulkoisessa auditoinnissa on arvioitu myös vastuuvelvollisuuden osoittamisen ja vastuiden delegoinnin soveltamisen tehokkuus. |

|  |
| --- |
| Rikastushiekan hallinnan vastuuvelvollisuuden ja vastuiden määrittely USEIN ESITETTYJÄ KYSYMYKSIÄ |
| **NRO LIITTEESSÄ 1.** | **KYSYMYS** |  **SIVU** |
| [5](#_bookmark18) | [Mitä ”auditoinnilla” tarkoitetaan?](#_bookmark19) | [Ks. sivu 1](#_bookmark18)4 |
| [6](#_bookmark20) | [Voiko yhtiö tai toimipaikka saavuttaa tason AA tai AAA läpäistyään ulkoisen](#_bookmark21) [auditoinnin, vaikka yhtiössä tai toimipaikalla ei olisi suoritettu tason A sisäistä auditointia?](#_bookmark21) | [Ks. sivu 1](#_bookmark20)4 |
| [7](#_bookmark22) | [Mitä jos yhtiön tai toimipaikan auditointi osoittaa,](#_bookmark23) [ettei yhtiö tai toimipaikka täytä arviointiperusteita?](#_bookmark23) | [Ks. sivu 1](#_bookmark22)4 |
| 9 | [Mitä ”tehokas soveltaminen” tarkoittaa?](#_bookmark29) | [Ks. sivu 1](#_bookmark28)6 |
| [11](#_bookmark32) | [Mitä ”riippumaton” tarkoittaa?](#_bookmark33) | [Ks. sivu 1](#_bookmark32)6 |
| 12 | Mitä ”johdon vastuu” tarkoittaa?  | Ks. Sivu 16 |
|  13 | Mitä ”vastuu” tarkoittaa? | Ks. Sivu 16 |
| Rikastushiekan hallinnan vastuuvelvollisuuden ja vastuiden määrittely OHJEET ARVIOIJALLEMääritä haastattelujen ja asiakirjojen tarkastelun avulla seuraavat seikat:* Onko rikastushiekan hallinnalle nimetty vastuuvelvollinen johtaja?
* Onko vastuuvelvollinen johtaja virallisesti delegoinut velvoitteet rikastushiekan käsittelystä, budjettiasioista ja muista rikastushiekkaan liittyvistä toiminnoista tuotantohenkilöstölle ja/tai pääkonttorin henkilökunnalle?
* Mitä auditointiprosesseja toimipaikalla on käytössä sen varmistamiseksi, että vastuuvelvollisuus ja vastuut on jaettu siten, että vastuut ovat selkeät ja käytössä on riittävät resurssit ohjeistuksen2 mukaisesti?
* Onko viimeksi kuluneiden kolmen vuoden aikana suoritettu rikastushiekan hallinnan vastuuvelvollisuuden ja vastuiden jakoa koskeva sisäinen tai ulkoinen auditointi?
 |

### TULOSKRITEERI 4

### RIKASTUSHIEKAN HALLINNAN VUOSIKATSELMUS

### Tarkoitus:

Varmistaa, että yhtiössä suoritetaan rikastushiekan hallinnan vuosikatselmus ja sen tulokset raportoidaan vastuuvelvolliselle johtajalle, jotta yhtiö voi olla edelleen varma rikastushiekan hallinnan rakenteiden ja järjestelmien tehokkuudesta ja riittävyydestä.

|  |
| --- |
| **Tuloskriteeri 4****Rikastushiekan hallinnan vuosikatselmus** **TULOSKRITEERIN ARVIOINTIPERUSTEET** |
| **Taso** | **Arviointiperuste** |
| **C** | Toiminta on Suomen lainsäädännön mukaista. Rikastushiekan hallinnan vuosikatselmusta ei tehdä eikä raportoida. |
| **B** | Rikastushiekan hallinnan vuosikatselmus tehdään, mutta siitä ei raportoida vastuuvelvolliselle johtajalle. Toimipaikkatasolla suoritetaan määräajoin rikastushiekan hallinnan virallisia katselmuksia ohjeistuksen[[3]](#footnote-3) mukaisesti. |
| **A** | Sisäinen auditointi: * yhtiön virallisen rikastushiekan hallinnan vuosikatselmusten tulosten raportointi vastuuvelvolliselle johtajalle; ja
* katselmus on vuosikatselmusta koskevan ohjeistuksen3 mukainen.
 |
| **AA** | Ulkoinen, riippumaton auditointi: * yhtiön virallisen rikastushiekan hallinnan vuosikatselmuksen tulosten raportointi vastuuvelvolliselle johtajalle
* katselmus on ohjeistuksen3 mukainen
 |
| **AAA** | Riippumattomassa ulkoisessa auditoinnissa on arvioitu myös vuosikatselmusten soveltamisen tehokkuus. |

|  |
| --- |
| Rikastushiekan hallinnan vuosikatsaus USEIN ESITETTYJÄ KYSYMYKSIÄ |
| **NRO LIITTEESSÄ 1.** | **KYSYMYS** | **SIVU** |
| [5](#_bookmark18) | [Mitä ”auditoinnilla” tarkoitetaan?](#_bookmark19) | [Ks. sivu 1](#_bookmark18)4 |
| [6](#_bookmark20) | [Voiko yhtiö tai toimipaikka saavuttaa tason AA tai AAA läpäistyään ulkoisen](#_bookmark21) [auditoinnin, vaikka yhtiössä tai toimipaikalla ei olisi suoritettu tason A sisäistä auditointia?](#_bookmark21) | [Ks. sivu 1](#_bookmark20)4 |
| [7](#_bookmark22) | [Mitä jos yhtiön tai toimipaikan auditointi osoittaa,](#_bookmark23) [ettei yhtiö tai toimipaikka täytä arviointiperusteita?](#_bookmark23) | [Ks. sivu 1](#_bookmark22)4 |
| [9](#_bookmark28) | [Mitä ”tehokas soveltaminen” tarkoittaa?](#_bookmark29) | [Ks. sivu 1](#_bookmark28)6 |
| 11 | [Mitä ”riippumaton” tarkoittaa?](#_bookmark33) | [Ks. sivu 1](#_bookmark32)6 |
| Rikastushiekan hallinnan vuosikatsaus OHJEET ARVIOIJALLEMääritä haastattelujen ja asiakirjojen tarkastelun avulla seuraavat seikat:* Suoritetaanko yhtiössä rikastushiekan hallintaan liittyvät vuosikatselmukset?
* Raportoidaanko katselmusten tulokset vastuulliselle johtajalle?
* Otetaanko rikastushiekan hallinnan vuosikatsausprosessissa ohjeistuksen3 vaatimukset huomioon?
* Onko vastuuvelvolliselle johtajalle raportoitavat rikastushiekan hallinnan vuosikatselmukset auditoitu sisäisesti tai ulkoisesti edellisten kolmen vuoden aikana?
 |

### TULOSKRITEERI 5

### RIKASTUSHIEKAN HALLINNAN KÄSIKIRJA

**Tarkoitus:**

Varmistaa, että tuotantolaitoksella on laadittu ja otettu ohjeistuksen[[4]](#footnote-4) mukainen rikastushiekan hallinnan käsikirja käyttöön.

|  |
| --- |
| **Tuloskriteeri 5****Rikastushiekan hallinnan käsikirja** **TULOSKRITEERIN ARVIOINTIPERUSTEET** |
| **Taso** | **Arviointiperuste** |
| **C** | Toiminta on Suomen lainsäädännön mukaista. Rikastushiekan hallinnan käsikirjaa ei ole laadittu. Rikastushiekka-alueen toimintaa sekä huolto- ja valvontatoimia kuitenkin tehdään lainsäädännön vaatimusten mukaisesti. |
| **B** | Toimipaikalla on laadittu rikastushiekan hallinnan käsikirja tai vastaava, mutta se ei ole ohjeistuksen4 mukainen. Tuotantolaitoksen henkilökunnan tehtävät ja vastuut on määritelty ja dokumentoitu. Ohjeistuksen mukainen käsikirja on valmisteilla. |
| **A** | Toimipaikalla on laadittu ja otettu käyttöön ohjeistuksen4 mukainen rikastushiekan hallinnan käsikirja. Toimipaikalla on kirjalliset valmius- ja hätätilannesuunnitelmat. Sisäisessä auditoinnissa on vahvistettu, että käsikirjan sisältö ja käyttö ovat ohjeistuksen4 mukaisia.  |
| **AA** | Valmius- ja hätätilannesuunnitelmia on testattu ja niitä on harjoiteltu säännöllisesti. Toimintatapoja kehitetään harjoitustilanteiden havaintojen perusteella. Riippumattomassa ulkoisessa auditoinnissa on vahvistettu, että rikastushiekan hallinnan käsikirjan sisältö ja käyttö ovat ohjeistuksen4 mukaisia.  |
| **AAA** | Riippumattomassa ulkoisessa auditoinnissa on vahvistettu myös käsikirjan soveltamisen tehokkuus. |

|  |
| --- |
| **Rikastushiekan hallinnan käsikirja****USEIN ESITETTYJÄ KYSYMYKSIÄ** |
| **NRO LIITTEESSÄ 1.** |  **KYSYMYS** |  **SIVU** |
| [5](#_bookmark18) | [Mitä ”auditoinnilla” tarkoitetaan?](#_bookmark19) | [Ks. sivu 1](#_bookmark18)4 |
| [6](#_bookmark20) | [Voiko yhtiö tai tuotantolaitos saavuttaa tason AA tai AAA läpäistyään ulkoisen](#_bookmark21) [auditoinnin, vaikka yhtiössä tai toimipaikalla ei olisi suoritettu tason A sisäistä auditointia](#_bookmark21)? | [Ks. sivu 1](#_bookmark20)4 |
| [7](#_bookmark22) | [Mitä jos yhtiön tai tuotantolaitoksen auditointi osoittaa,](#_bookmark23) [ettei yhtiö tai toimipaikka täytä arviointiperusteita?](#_bookmark23) | [Ks. sivu 1](#_bookmark22)4 |
| 9 | [Mitä ”tehokas soveltaminen” tarkoittaa?](#_bookmark29) | [Ks. sivu 1](#_bookmark28)6 |
| [11](#_bookmark32) | [Mitä ”riippumaton” tarkoittaa?](#_bookmark33) | [Ks. sivu 1](#_bookmark32)6 |
| **Rikastushiekan hallinnan käsikirja****OHJEET ARVIOIJALLE** Määritä haastattelujen ja asiakirjojen tarkastelun avulla seuraavat seikat:* Onko laadittu ja otettu käyttöön rikastushiekan hallinnan käsikirja?
* Onko käsikirja ohjeistuksen4 mukainen?
* Onko tuotantolaitoksenhenkilökunnan tehtävät ja vastuut määritelty?
* Onko tuotantolaitoksella auditointi- tai arviointiprosesseja, joilla varmistetaan, että käsikirjan vaatimuksia noudatetaan sekä mahdolliset puutteet korjataan toimintasuunnitelmien mukaisesti?
* Onko edellisten kolmen vuoden aikana suoritettu sisäinen tai ulkoinen auditointi sen varmistamiseksi, että käsikirja on ohjeen4 mukainen?
* Onko valmius- ja hätätilannesuunnitelmat laadittu, dokumentoitu ja testattu suuronnettomuuden vaaraa aiheuttavien patojen osalta?
 |

# LIITE 1:

# Rikastushiekan hallinnan arviointiperusteet

# USEIN ESITETTYJÄ KYSYMYKSIÄ

|  |  |  |
| --- | --- | --- |
| 1 | Onko rikastushiekan hallinnan toimintaperiaatteen oltava erillinen asiakirja? | Ks. sivu 13 |
| 2 | Voidaanko yhtiötason asiakirjoja käyttää sitoutumisen osoittamiseen? | Ks. sivu 13 |
| [3](#_bookmark13) | [Mitä sidosryhmien kuulemisella tarkoitetaan?](#_bookmark14) | [Ks. sivu 1](#_bookmark13)3 |
| [4](#_bookmark16) | [Voiko tuotantolaitoksella olla tehokas rikastushiekan hallintajärjestelmä](#_bookmark17) [ilman rikastushiekan hallinnan toimintaperiaatteita?](#_bookmark17) | Ks. sivu 14 |
| [5](#_bookmark18) | [Mitä ”auditoinnilla” tarkoitetaan?](#_bookmark19) | [Ks. sivu 1](#_bookmark18)4 |
| [6](#_bookmark20) | [Voiko yhtiö tai tuotantolaitos saavuttaa tason AA tai AAA läpäistyään ulkoisen](#_bookmark21) [auditoinnin, vaikka yhtiössä tai toimipaikalla ei olisi suoritettu tason A sisäistä auditointia](#_bookmark21)? | [Ks. sivu 1](#_bookmark20)4 |
| [7](#_bookmark22) | [Mitä jos yhtiön tai tuotantolaitoksen auditointi osoittaa,](#_bookmark23) [ettei yhtiö tai toimipaikka täytä arviointiperusteita?](#_bookmark23) | [Ks. sivu 14](#_bookmark22) |
| [8](#_bookmark24) | [Mikä on sidosryhmä?](#_bookmark25) | [Ks. sivu 1](#_bookmark24)5 |
| 9 | [Mitä tehokas soveltaminen tarkoittaa?](#_bookmark29) | [Ks. sivu 1](#_bookmark28)6 |
| 10 | [Mikä on ”järjestelmä”?](#_bookmark31) | [Ks. sivu 1](#_bookmark30)6 |
| [11](#_bookmark32) | [Mitä ”riippumaton” tarkoittaa?](#_bookmark33) | [Ks. sivu 1](#_bookmark32)6 |
| 12 | Mitä ”johdon vastuu” tarkoittaa? | [Ks. sivu 1](#_bookmark32)6 |
| 13 | Mitä ”vastuu” tarkoittaa? | [Ks. sivu 1](#_bookmark32)6 |

## Onko rikastushiekan hallinnan toimintaperiaatteen oltava erillinen asiakirja?

Ei. Vaatimus rikastushiekan hallintaa koskevasta toimintaperiaatteista voidaan täyttää myös yhtiötason ohjeella tai ympäristöohjeistuksella, mikäli ohjeissa nimenomaisesti viitataan rikastushiekan käsittelyyn ja hallintaan.

## Voidaanko yhtiötason asiakirjoja käyttää sitoutumisen osoittamiseen?

Yhtiötasolla laadittu toimivan johdon kirjallinen sitoumus (kuten yhtiön toimintaperiaate) voidaan hyväksyä todisteeksi tuotantolaitos- tai yhtiötason itsearvioinnin tai todentamisen yhteydessä vain, jos lisäksi on todisteita siitä, että yhtiön sitoumusta sovelletaan ja noudatetaan. Yhtiötason asiakirjojen ja tuotantolaitoksen käytäntöjen välillä on oltava todistettava yhteys. Jos tämä yhteys voidaan todentaa, voidaan yhtiötason asiakirjat hyväksyä todisteeksi laitoksen sitoutumisesta.

## Mitä sidosryhmien kuulemisella tarkoitetaan?

Kuuleminen on prosessi, jossa yhtiö keskustelee keskeisten sidosryhmiensä kanssa selvittääkseen niiden näkökannat, tiedottaakseen niille yhtiön toiminnasta ja tuloksista, ja sitouttaakseen ne keskustelemaan mahdollisista ongelmista ja huolenaiheista sekä osallistumaan ongelmien ratkaisuun.

Tarkemmin sidosryhmien tunnistamis- ja kuulemisprosessi kuvataan sidosryhmien kanssa toteutettavan vuorovaikutuksen arviointityökalussa. Mahdollisia sidosryhmiä on lueteltu kysymyksessä 8.

## Voiko tuotantolaitoksella olla tehokas rikastushiekan hallintajärjestelmä ilman rikastushiekan hallinnan toimintaperiaatteita?

Ei. Tuloskriteerien 1 ja 2 välillä on suora yhteys. Rikastushiekan hallintajärjestelmän tehokas toteutus edellyttää toimipaikalta rikastushiekan hallinnan toimintaperiaatteita ja/tai sitoumusta, sillä ne ovat olennainen osa järjestelmää ja sen ohjausta. Tuotantolaitos ei voi saavuttaa tasoa A tuloskriteerissä 2 (Rikastushiekan hallintajärjestelmä), jos se ei ole saavuttanut vähintään tasoa A tuloskriteerissä 1 (Rikastushiekan hallinnan toimintaperiaate ja sitoumus).

## Mitä ”auditoinnilla” tarkoitetaan?

Auditointi on systemaattinen ja dokumentoitu riippumaton [arviointi](https://fi.wikipedia.org/wiki/Arviointi) sen havaitsemiseksi, onko auditoinnin kohteelle asetetut vaatimukset täytetty. Auditoinnin havainnot ja päätelmät perustuvat vain todisteisiin. Auditoinnit ovat vapaaehtoisia, mutta niitä edellytetään tasoille A - AAA pääsemiseksi.

Sisäisen auditoinnin (taso A) suorittaa henkilö tai ryhmä, joka voi koostua yhtiön työntekijöistä, mutta jonka on oltava itsenäinen, puolueeton ja objektiivinen suhteessa arvioitavaan toimintoon. Ulkoisen auditoinnin (tasot AA ja AAA) suorittaa yhtiöstä riippumaton, puolueeton ja objektiivinen henkilö tai ryhmä, esimerkiksi riippumaton konsultti. Auditoinnit ovat voimassa kolme (3) vuotta.

Auditointia ei tule sekoittaa todentamisjärjestelmään, joka on suurimmaksi osaksi toimistotyönä suoritettava prosessi tuotantolaitosten tai yhtiöiden itselleen eri kriteereistä antamien tasojen vahvistamiseksi. Todentaminen ei vastaa edellisessä kappaleessa kuvattua auditointia, joka on todentamista yksityiskohtaisempi.

## Voiko yhtiö tai tuotantolaitos saavuttaa tason AA tai AAA läpäistyään ulkoisen auditoinnin, vaikka yhtiössä tai toimipaikalla ei olisi suoritettu tason A sisäistä auditointia?

## Kyllä, koska tuloskriteerin arviointi on tilannekuva yhtiön tai tuotantolaitoksen tilasta suhteessa eri tuloskriteereihin. Taso A tai AA/AAA annetaan sen mukaan, onko tehty auditointi tai tarkastus sisäinen vai ulkoinen. Yhtiössä tai tuotantolaitoksella ei tarvitse tehdä sisäistä auditointia tai arviointia (joka oikeuttaa tasoon A), jotta se voisi saada tason AA tai AAA ulkoisen auditoinnin perusteella.

## Mitä jos yhtiön tai tuotantolaitoksen auditointi osoittaa, ettei yhtiö tai toimipaikka täytä arviointiperusteita?

Jos auditoinnissa tai arvioinnissa paljastuu merkittäviä poikkeamia, toimipaikalle tulee antaa taso B. Tällaisia poikkeamia voivat esimerkiksi olla riittämätön tai puuttuva:

* keskeisten osa-alueiden dokumentointi
* keskeisten sidosryhmien kuuleminen
* toimintaperiaatteet ja sitoumus
* rikastushiekan hallinnan vastuuvelvollisuuden ja vastuiden määrittely
* rikastushiekan hallinnan vuosikatselmus.

Tunnistettujen poikkeamien merkittävyyden arviointi on asiantuntijoiden harkinnan varassa.

#### KESKEISTEN TERMIEN MÄÄRITELMIÄ

## Mikä on sidosryhmä?

Sidosryhmät käsittävät kaikki yksilöt ja ryhmät, joilla on toiminnan hallintaan liittyviä päätöksiä koskeva intressi tai jotka katsovat, että toiminnan hallintaan liittyvät päätökset voivat vaikuttaa niihin. Sidosryhmiä voivat olla muun muassa

* työntekijät
* naapurit
* maanomistajat
* vaikutusalueen asukkaat ja virkistyskäyttäjät
* saamelaiset (koltta-alueella kolttien kyläkokous)
* paliskunnat ja poronhoitajat
* kaivosyhteisön jäsenet
* tavaroiden ja palveluiden toimittajat
* muiden elinkeinojen edustajat
* asiakkaat
* urakoitsijat
* ympäristöjärjestöt ja muut kansalaisjärjestöt
* hallitus ja viranomaiset
* rahoitusalan toimijat
* osakkeenomistajat.

## Mitä ”tehokas soveltaminen” tarkoittaa?

Tehokkuuden arvioinnissa mennään pidemmälle kuin kriteerien täyttymisen arvioinnissa.

Rikastushiekan hallinnan tehokkuuden määrittelemiseksi tulee arvioida seuraavat tulokset ja kehityssuunnat:

* missä määrin tavoitteet ja indikaattorit on saavutettu
* missä määrin suunnitellut toimenpiteet on toteutettu suunnitellulla tavalla
* vaatimustenmukaisuuden täyttyminen
* poikkeamat ja korjaavat toimenpiteet
* tarkkailutulokset
* resurssien riittävyys tavoitteiden saavuttamiseksi
* työntekijöiden ja urakoitsijoiden palautteet
* sidosryhmien palautteet (esim. työntekijät ja lähiasukkaat)

Järjestelmä on tehokas, kun rikastushiekan hallinnalle asetetut tavoitteet on saavutettu.

## Mikä on ”järjestelmä”?

”Järjestelmä” tai ”hallintajärjestelmä” koostuu prosesseista, jotka yhdessä muodostavat järjestelmän kehyksen. Hallintajärjestelmän avulla voidaan varmistaa, että tehtävät suoritetaan oikein, yhdenmukaisesti ja tehokkaasti määriteltyjen tavoitteiden saavuttamiseksi ja toiminnan jatkuvan parantamisen edistämiseksi. Järjestelmäpohjainen lähestymistapa edellyttää tarvittavien toimenpiteiden arviointia, suunnittelua tavoitteiden saavuttamiseksi, suunnitelman täytäntöönpanoa ja tavoitteiden saavuttamisen seurantaa. Hallintajärjestelmässä otetaan huomioon henkilöstö- ja resurssitarpeet sekä se, kuinka järjestelmän toteuttamisen kannalta tarpeellinen dokumentointi toteutetaan. Dokumentointi kattaa kaiken tyyppiset dokumentointitavat (asiakirja, intranet, e-dokumentit jne). Kaikkia käytäntöjä ei tarvitse dokumentoida. Järjestelmässä prosessit ja toiminnot edellyttävät selkeitä ja tarkkoja vaatimuksia, jotka dokumentoidaan esimerkiksi menettelyohjeena. Tällöin yhtiö voi osoittaa selkeästi ja helposti, että prosessi tai järjestelmä on käytössä. Tavallisesti edellytetään myös prosessien dokumentointia tai jäljitysketjua.

Muita järjestelmiin liittyviä määritelmiä ovat:

* Sitoumus: Tiettyä aihepiiriä koskeva johdon sitoumuksen ilmaus, jossa esitetään yhtiön näkökanta ulkopuolisille tahoille. Sitoumus voidaan ilmaista esimerkiksi yhtiön toimintaperiaatteissa tai politiikassa.
* Käytäntö: Tehtävän suorittamiseen käytettävä epävirallinen ja dokumentoimaton menettelytapa.
* Menettely: Hyväksytty ja dokumentoitu kuvaus siitä, miten tehtävä suoritetaan.

## Mitä ”riippumaton” tarkoittaa?

Auditoitavan tai arvioitavan toiminnan ulkopuolisten ja puolueettomien tarkastajien suorittamaa auditointia tai arviointia. Ulkoinen auditointi tai arviointi edellyttää tarkastajia, jotka eivät ole auditoitavan tai arvioitavan yhtiön palkkalistoilla. Tarkastajat toimivat objektiivisesti koko tarkastusprosessin ajan sen varmistamiseksi, että auditoinnin tai arvioinnin tulokset ja johtopäätökset perustuvat yksinomaan kerättyyn aineistoon.

## Mitä ”johdon vastuu” tarkoittaa?

Hallintajärjestelmässä määritellään johdon vastuu. Johto on viime kädessä tilivelvollinen rikastushiekan hallinnasta sekä hallintajärjestelmän kehittämisestä ja täytäntöönpanosta laitoksella. Johdon vastuuta ei voi delegoida. Vastuuvelvollisen käytettävissä on resurssit, joilla voidaan varmistaa, että tavoitteiden saavuttamiseksi on käytössä asianmukaiset järjestelmät (koulutus, laitteistot, viestintä jne.).

## Mitä ”vastuu” tarkoittaa?

Rikastushiekan hallintajärjestelmässä on määritelty erityisiä tehtäviä ja vaatimuksia, joista huolehtiminen on annettu laitoksella tiettyjen henkilöiden tehtäväksi. On tärkeää, että vastuista viestitään selkeästi, jotta jokainen ymmärtää, mitä häneltä odotetaan.

# LIITE 2: ITSEARVIOINNIN TARKISTUSLISTA

**Rikastushiekan hallinta**

|  |  |  |  |
| --- | --- | --- | --- |
| **Tuotantolaitos/****Toimipaikka:** |  | **Yhtiö:** |  |
| **Arvioija:** |  | **Arviointipäivä:** |  |

|  |
| --- |
| **TODENTAVAT ASIAKIRJAT / TODISTEET:** |
| **ASIAKIRJAN NIMI** | **SIJAINTI** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |
| --- |
| **Haastateltavat:** |
| **NIMI** | **TEHTÄVÄ** | **NIMI** | **TEHTÄVÄ** |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 1: RIKASTUSHIEKAN HALLINNAN TOIMINTAPERIAATTEET JA SITOUMUS**  |
| **Tuloskriteeri 1** **Taso B** | Onko toimipaikalla laadittu rikastushiekan hallinnan toimintaperiaatteet ja sitoumus tai ovatko ne valmisteilla? |  |  |  |  |
| *Jos vastasit ”Kyllä” tason B kysymykseen, jatka tason A kysymyksistä. Jos et vastannut ”Kyllä” tason B kysymykseen, tuotantolaitoksen toiminta on tuloskriteerin 1 osalta tasoa C.* |
| **Tuloskriteeri 1** **Taso A** | Onko toimipaikalla käytössä rikastushiekan hallinnan toimintaperiaatteet ja sitoumus? |  |  |  |  |
| Onko toimiva johto vahvistanut toimintaperiaatteet ja sitoumuksen? |  |  |  |  |
| Toteutetaanko toimintaperiaatteita ja sitoumusta, ja otetaanko ne huomioon resurssoinnissa? |  |  |  |  |
| Onko toimintaperiaatteista tiedotettu työntekijöille ja ymmärtävätkö rikastushiekan hallintaan liittyvät työntekijät, urakoitsijat ja konsultit roolinsa ja vastuunsa. |  |  |  |  |
| Onko toimipaikalla suoritettu sisäinen auditointi sen vahvistamiseksi, että toimintaperiaatteet ja sitoumus ovat kaivosvastuujärjestelmän rikastushiekan hallintaa koskevien toimintaperiaatteiden mukaiset? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksestä. Jos et vastannut ”Kyllä” kaikkiin tason A kysymyksiin, tuotantolaitoksen toiminta on tuloskriteerin 1 osalta tasoa B.* |
| **Tuloskriteeri 1 Taso AA** | Onko toimipaikalla suoritettu riippumaton ulkoinen auditointi sen vahvistamiseksi, että tason A vaatimukset täyttyvät?  |  |  |  |  |
| *Jos vastasit ”Kyllä” tason AA kysymykseen, jatka tason AAA kysymyksestä. Jos et vastannut ”Kyllä” tason AA kysymykseen, tuotantolaitoksen toiminta on tuloskriteerin 1 osalta tasoa A.* |
| **Tuloskriteeri 1 Taso AAA** | Onko riippumattomassa ulkoisessa auditoinnissa arvioitu myös toimintaperiaatteiden ja sitoumuksen toteuttamisen tehokkuus? |  |  |  |  |
| *Jos vastasit ”Kyllä” tason AAA kysymykseen, tuotantolaitoksen toiminta on tasoa AAA. Jos et vastannut ”Kyllä” tason AA kysymykseen, tuotantolaitoksen toiminta on tuloskriteerin 1 osalta tasoa AA.* |
|  | **ARVIO YHTIÖN TOIMINNASTA TULOSKRITEERIN 1 OSALTA** | **Taso:**   |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 2: RIKASTUSHIEKAN HALLINTAJÄRJESTELMÄ** |
| **Tuloskriteeri 2****Taso B** | Onko toimipaikalla otettu käyttöön rikastushiekan hallintajärjestelmä, tai onko rikastushiekan hallintakäytäntöjä verrattu ohjeistukseen5? |  |  |  |  |
| *Jos vastasit ”Kyllä” tason B kysymykseen, jatka tason A kysymyksistä. Jos et vastannut ”Kyllä” tason B kysymykseen, tuotantolaitoksen toiminta on tuloskriteerin 2 osalta tasoa C.* |
| **Tuloskriteeri 2****Taso A** | Onko rikastushiekan käsittelyjärjestelmä kehitetty keskeisiä sidosryhmiä kuulemalla? |  |  |  |  |
| Onko ohjeistuksen[[5]](#footnote-5) mukainen rikastushiekan hallintajärjestelmä otettu käyttöön? |  |  |  |  |
| Onko sisäisessä auditoinnissa vahvistettu, että rikastushiekan hallintajärjestelmän toteutus on ohjeistuksen5 mukainen? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksestä. Jos et vastannut ”Kyllä” kaikkiin tason A kysymyksiin, tuotantolaitoksen toiminta on tuloskriteerin 2 osalta tasoa B.**HUOM. Rikastushiekan hallinnan toimintaperiaate on rikastushiekan käsittelyjärjestelmän olennainen osa, eikä tuotantolaitos voi saavuttaa tasoa A tuloskriteerissä 2, jollei se saavuta vähintään tasoa A tuloskriteerissä 1.* |
| **Tuloskriteeri 2****Taso AA** | Onko riippumattomassa ulkoisessa auditoinnissa vahvistettu, että rikastushiekan hallintajärjestelmän toteutus on ohjeistuksen5 mukainen? |  |  |  |  |
| *Jos vastasit ”Kyllä” tason AA kysymykseen, jatka tason AAA kysymyksestä. Jos et vastannut ”Kyllä” tason AA kysymykseen, tuotantolaitoksen toiminta on tuloskriteerin 2 osalta tasoa A.* |
| **Tuloskriteeri 2****Taso AAA** | Onko riippumattomassa ulkoisessa auditoinnissa vahvistettu myös hallintajärjestelmän soveltamisen tehokkuus sekä toimintojen jatkuva kehittäminen?  |  |  |  |  |
| *Jos vastasit ”Kyllä” tason AAA kysymykseen, tuotantolaitoksen toiminta on tasoa AAA. Jos et vastannut ”Kyllä” tason AAA kysymykseen, tuotantolaitoksen toiminta on tuloskriteerin 2 osalta tasoa AA.* |
|  | **ARVIO YHTIÖN TOIMINNASTA TULOSKRITEERIN 2 OSALTA** | **Taso:**   |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 3: RIKASTUSHIEKAN HALLINNAN VASTUUVELVOLLISUUDEN JA VASTUIDEN MÄÄRITTELY** |
| **Tuloskriteeri 3 Taso B** | Onko rikastushiekan hallinnalle nimetty virallisesti vastuuvelvollinen johtaja? |  |  |  |  |
| *Jos vastasit ”Kyllä” tason B kysymykseen, jatka tason A kysymyksistä. Jos et vastannut ”Kyllä” tason B kysymykseen, tuotantolaitoksen toiminta on tuloskriteerin 3 osalta tasoa C.* |
| **Tuloskriteeri 3****Taso A** | Onko sisäisessä auditoinnissa vahvistettu, että rikastushiekan hallinnalle on nimetty vastuuvelvollinen johtaja? |  |  |  |  |
| Onko sisäisessä auditoinnissa vahvistettu, että rikastushiekan hallintajärjestelmän toteutusta ja raportointia koskeva vastuu, budjettivalta ja vastuuvelvollisuus on delegoitu virallisesti tuotantohenkilöstölle ja/tai pääkonttorin henkilökunnalle ohjeistuksen[[6]](#footnote-6) mukaisesti? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksistä. Jos et vastannut ”Kyllä” kaikkiin tason A kysymyksiin, tuotantolaitoksen toiminta on tuloskriteerin 3 osalta tasoa B.* |
| **Tuloskriteeri 3****Taso AA** | Onko riippumattomassa ulkoisessa auditoinnissa vahvistettu, että rikastushiekan hallinnalle on nimetty vastuuvelvollinen johtaja? |  |  |  |  |
| Onko riippumattomassa ulkoisessa auditoinnissa vahvistettu, että rikastushiekan käsittelyjärjestelmän toteutusta ja raportointia koskeva vastuu, budjettivalta ja vastuuvelvollisuus on delegoitu virallisesti tuotantohenkilöstölle ja/tai pääkonttorin henkilökunnalle ohjeistuksen6 mukaisesti? |  |  |  |  |
| *Jos vastasit ”Kyllä” kaikkiin tason AA kysymyksiin, jatka tason AAA kysymyksestä. Jos et vastannut ”Kyllä” kaikkiin tason AA kysymyksiin, tuotantolaitoksen toiminta on tuloskriteerin 3 osalta tasoa A.* |
| **Tuloskriteeri 3****Taso AAA** | Onko riippumattomassa ulkoisessa auditoinnissa vahvistettu myös, että vastuuvelvollisuuden osoittamista ja vastuiden delegointia sovelletaan tehokkaasti? |  |  |  |  |
| *Jos vastasit ”Kyllä” tason AAA kysymykseen, tuotantolaitoksen toiminta on tasoa AAA. Jos et vastannut ”Kyllä” tason AAA kysymykseen, tuotantolaitoksen toiminta on tuloskriteerin 3 osalta tasoa AA.* |
|  | **ARVIO YHTIÖN TOIMINNASTA TULOSKRITEERIN 3 OSALTA** | **Taso:**   |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 4: RIKASTUSHIEKAN HALLINNAN VUOSIKATSELMUS** |
| **Tuloskriteeri 4****Taso B** | Suoritetaanko toimipaikkatasolla määräajoin rikastushiekan hallinnan katselmuksia ohjeistuksen[[7]](#footnote-7) mukaisesti? |  |  |  |  |
| *Jos vastasit ”Kyllä” tason B kysymykseen, jatka tason A kysymyksistä. Jos et vastannut ”Kyllä” tason B kysymykseen, toimipaikan toiminta on tuloskriteerin 4 osalta tasoa C.* |
| **Tuloskriteeri 4****Taso A** | Onko sisäisessä auditoinnissa vahvistettu, että yhtiön rikastushiekan hallinnan vuosikatselmuksen tulokset raportoidaan vastuuvelvolliselle johtajalle? |  |  |  |  |
| Onko sisäisessä auditoinnissa vahvistettu, että katselmus on ohjeistuksen7 mukainen? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksistä. Jos et vastannut ”Kyllä” kaikkiin tason A kysymyksiin, toimipaikan toiminta on tuloskriteerin 4 osalta tasoa B.* |
| **Tuloskriteeri 4****Taso AA** | Onko riippumattomassa ulkoisessa auditoinnissa vahvistettu, että yhtiön rikastushiekan hallinnan vuosikatselmuksen tulokset raportoidaan vastuuvelvolliselle johtajalle?  |  |  |  |  |
| Onko riippumattomassa ulkoisessa auditoinnissa vahvistettu, että katselmus on ohjeistuksen7 mukainen? |  |  |  |  |
| *Jos vastasit ”Kyllä” kaikkiin tason AA kysymyksiin, jatka tason AAA kysymyksestä. Jos et vastannut ”Kyllä” kaikkiin tason AA kysymyksiin, toimipaikan toiminta on tuloskriteerin 4 osalta tasoa A.* |
| **Tuloskriteeri4** **Taso AAA** | Onko riippumattomassa ulkoisessa auditoinnissa arvioitu myös vuosikatselmuksen soveltamisen tehokkuus?  |  |  |  |  |
| *Jos vastasit ”Kyllä” tason AAA kysymykseen, toimipaikan toiminta on tasoa AAA. Jos et vastannut ”Kyllä” tason AAA kysymykseen, toimipaikan toiminta on tuloskriteerin 4 osalta tasoa AA.* |
|  | **ARVIO YHTIÖN TOIMINNASTA TULOSKRITEERIN 4 OSALTA** | **Taso:**   |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 5: RIKASTUSHIEKAN HALLINNAN KÄSIKIRJA** |
| **Tuloskriteeri 5** **Taso B** | Onko toimipaikalla laadittu rikastushiekan hallinnan käsikirja, tai onko ohjeistuksen[[8]](#footnote-8) mukainen käsikirja valmisteilla? |  |  |  |  |
| Onko toimipaikan henkilökunnan tehtävät ja vastuut määritelty ja dokumentoitu? |  |  |  |  |
| *Jos vastasit ”Kyllä” kaikkiin tason B kysymyksiin, jatka tason A kysymyksistä. Jos et vastannut ”Kyllä” kaikkiin tason B kysymyksiin, toimipaikan toiminta on tuloskriteerin 5 osalta tasoa C.* |
| **Tuloskriteeri 5****Taso A** | Onko toimipaikalla laadittu ja otettu käyttöön ohjeistuksen8 mukainen rikastushiekan hallinnan käsikirja?  |  |  |  |  |
| Onko toimipaikalla kirjalliset valmius- ja hätätilannesuunnitelmat? |  |  |  |  |
| Onko sisäisessä auditoinnissa vahvistettu, että rikastushiekan hallinnan käsikirjan sisältö ja käyttö ovat ohjeistuksen8mukaisia? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksistä. Jos et vastannut ”Kyllä” kaikkiin tason A kysymyksiin, toimipaikan toiminta on tuloskriteerin 5 osalta tasoa B.* |
| **Tuloskriteeri 5** **Taso AA** | Onko valmius- ja hätätilannesuunnitelmia testattu ja harjoiteltu sekä kehitetäänkö toimintatapoja säännöllisesti? |  |  |  |  |
| Onko riippumattomassa ulkoisessa auditoinnissa vahvistettu, että rikastushiekan hallinnan käsikirjan sisältö ja käyttö ovat ohjeistuksen8 mukaisia.  |  |  |  |  |
| *Jos vastasit ”Kyllä” kaikkiin tason AA kysymyksiin, jatka tason AAA kysymyksestä. Jos et vastannut ”Kyllä” kaikkiin tason AA kysymyksiin, toimipaikan toiminta on tuloskriteerin 5 osalta tasoa A.* |
| **Tuloskriteeri 5****Taso AAA** | Onko riippumattomassa ulkoisessa auditoinnissa myös vahvistettu, että rikastushiekan hallinnan käsikirjaa sovelletaan tehokkaasti?  |  |  |  |  |
| *Jos vastasit ”Kyllä” tason AAA kysymykseen, toimipaikan toiminta on tasoa AAA. Jos et vastannut ”Kyllä” tason AAA kysymykseen, toimipaikan toiminta on tuloskriteerin 5 osalta tasoa AA.* |
|  | **ARVIO YHTIÖN TOIMINNASTA TULOSKRITEERIN 5 OSALTA** | **Taso:**   |

1. Best Available Techniques (BAT) Reference Document for the Management of Waste from Extractive Industries 2018 &

A Guide to the Management of Tailings Facilities. The Mining Association of Canada 2019. (Huom! sovelletaan aina uusinta versiota) [↑](#footnote-ref-1)
2. Best Available Techniques (BAT) Reference Document for the Management of Waste from Extractive Industries 2018 &

A Guide to the Management of Tailings Facilities. The Mining Association of Canada 2019. [↑](#footnote-ref-2)
3. Best Available Techniques (BAT) Reference Document for the Management of Waste from Extractive Industries 2018 &

A Guide to the Management of Tailings Facilities. Version 3.1. The Mining Association of Canada 2019. [↑](#footnote-ref-3)
4. Best Available Techniques (BAT) Reference Document for the Management of Waste from Extractive Industries 2018 (kohta 4.2.1.2.3 ja BAT 12.c) &

Developing an Operation, Maintenance, and Surveillance Manual for Tailings and Water Management Facilities. Second edition. The Mining Association of Canada 2019. [↑](#footnote-ref-4)
5. Best Available Techniques (BAT) Reference Document for the Management of Waste from Extractive Industries 2018 &

A Guide to the Management of Tailings Facilities. Version 3.1. The Mining Association of Canada 2019. [↑](#footnote-ref-5)
6. Best Available Techniques (BAT) Reference Document for the Management of Waste from Extractive Industries 2018 &

A Guide to the Management of Tailings Facilities. Version 3.1. The Mining Association of Canada 2019. [↑](#footnote-ref-6)
7. Best Available Techniques (BAT) Reference Document for the Management of Waste from Extractive Industries 2018 &

A Guide to the Management of Tailings Facilities. Version 3.1. The Mining Association of Canada 2019. [↑](#footnote-ref-7)
8. Best Available Techniques (BAT) Reference Document for the Management of Waste from Extractive Industries 2018 (kohta 4.2.1.2.3 ja BAT 12.c) &

Developing an Operation, Maintenance, and Surveillance Manual for Tailings and Water Management Facilities. Second edition. The Mining Association of Canada 2019. [↑](#footnote-ref-8)